S/o?y of Pikoiakaalala. 453 



moana ke opu ae a haki aku, ilaila e lana malie ai me ke kaualiealie. A o ka mea e 

 lana ana peia me ka lilo ole i ka wai, oia kela pihe e uwa maila." "E iho au?" pela 

 aku o Pikoiakaalala ia Alala. "Ae." 



Haua iho la o Alala i koieie na Pikoiakaalala a kookuu aku la e ilio i kai o 

 Wailua, i kahi o na kanaka e piha ana. A liiki o Pikoiakaalala me kana koieie, nana 

 mai la na mea a pan ia ia nei me ka liaohao. Mahope olaila, kiola na mea a pan i ka 

 lakou koieie i ka wai (oia ka muliwai o Wailua), o Pikoiakaalala kekaki i kiola i kana 

 koieie, oi loa aku la ka maikai o ke kau aliealie o kana koieie mamua o ka na keiki a 

 pan. Nolaila, huahua lakou ia ia nei me ka opu kekeue. Lalau kekahi keiki i ka 

 Pikoiakaalala koieie a kiola i kahi kahe ikaika o ka wai, a kahe aku la ka wai me ka 

 ikaika loa, lilo aku la ke koieie a hui me ke kai. 



Mahope o ke kiola ana i ke koieie, lele aku la o Pikoiakaalala ma kahi a ke 

 koieie i haule ai, a lilo aku la keia i ka moana ma ka ikaika o ka wai; po a ao, ao a 

 po i ka moana pae i Oahu nei. ]\Ie ke awa o Kou nei kona pae ana a noho iho la ma 

 ka ae one, he olulo ke ano, no ka mea ua pololi i ka make a ka ai a me ka ia. 



NO NA KAIKUAHINE. 



E noho ana laua me ka laua mau kane koikoi ai ahupuaa, aia malalo o laua, he 

 kanaka malama waivA'ai, o Kauakahi ka inoa. Hele aku la o Kauakahi ma kahi a Pikoi- 

 akaalala e moe ana, ninau iho la: "Mahea mai oe?" "Ma ke kai mai nei," pela aku o 

 Pikoiakaalala. "E hoi kana i ka hale," pela aku o Kauakahi. 



A hiki laua i ka hale, olelo aku la o Kauakahi ia lole a me Opeapea, na kaiku- 

 ahine o Pikoiakaalala: "He keiki ka'u eia la, loaa aku nei ia'u e moe ana ma ka ae one; 

 nolaila lawe mai nei au i ka hale nei e noho ai me a'u." Ninau aku la o lole me Opea- 

 pea ia Pikoiakaalala: "Mahea mai oe? Owai kou aina hanau a me na makua?" I aku 

 o Pikoiakaalala: "O Wailua i Kauai ko'u aina hanau, o Alala ko'u makuakane, o 

 Koukou ko'u makuahine." A lohe o lole a me Opeapea i keia olelo a Pikoiakaalala, 

 maopopo ia laua he kaikunane pokii keia no laua, ma ka loaa ana o ka inoa o na makua. 

 Lele aku la laua uwe, a hai aku la i ka pili ana ia Pikoiakaalala. 



O ka laua mau kane aia i ka mahiai me na kanaka, hoouna aku la laua ia Kau- 

 akahi e kii, me ka olelo aku ua hiki mai ko laua kaikoeke. A hiki o Kauakahi, olelo 

 aku la : "I kauoha mai nei na 'Hi wahine ia olua e hoi olua i ka hale, ua puka mai ko 

 olua kaikoeke mai Kauai mai, e kalua puaa a me ka ai." Ia wa, makaukau na mea a pau 

 a hiki i ka hale, kalua ka puaa me ka ai. Kaha hele aku la o Pikoiakaalala, a puka 

 aku la i kahi o na 'lii o Oahu nei e noho ana, a hiki ia, e pili ana na 'lii i ka pana iole. 



Na 'lii. O Kaulamawaho ke kane, o Kekakapuomaluihi ka wahine, e pili ana 

 laua i na waiwai. O Mainele ka ke kane pana iole, a o ka wahine alii aole ana pana 



